cyanic-selkie/wikianc huggingface dataset:
Լիլիան Տրեշեր
Մահ
Չնայած ԱՄՆ վերադառնալու առաջարկությանը՝ Լիլիան Տրեշերը Եգիպտոսում մնացել է մինչև մահ՝ 1961 թվականի դեկտեմբերի 17-ը։ Վերջին շաբաթները նա անցկացրել է հիվանդանոցում։ «Մայրիկ Լիլիանը» թաղված է իր որբանոցի մանկական գերեզմանոցում։ Համաձայն հուղարկավորության արաբական սովորությունների՝ թաղումը կատարվել է մահվան օրը։ Հուղարկավորությանը մասնակցել են որբանոցի հարյուրավոր նախկին սաներ, որոնք եկել էին ողջ Եգիպտոսից, հեռագրով իր ցավակցությունն է հայտնել Եգիպտոսի նախագահ Նասերը ։
Տրեշերի հիմնած որբանոցը շարունակում է գործել մինչ օրս՝ լինելով աշխարհի ամենամեծ որբանոցներից մեկը։ Հարյուր տարվա ընթացքում (1911-2011) այն ունեցել է 25000 սան ։ Որբանոցի բազմաթիվ շրջանավարտներ հետագայում դարձել են հիսունական առաջնորդներ ու քարոզիչներ ։
Լիլիան Տրեշերի անունը ներառված է Եպիսկոպոսյան եկեղեցու սրբերի օրացույցում, նրա հիշատակի օրը նշանակված է դեկտեմբերի 19-ին ։
Արձագանքներ Լիլիան Տրեշերի մասին
... Լիլիան Տրեշերն անօրինակ քաջությամբ կին էր։ Երբ նրան երեխաների համար փող էր պետք լինում, նա կարող էր գլուխ պատռել, բայց ստանալ անհրաժեշտ ֆինանսավորում։ Երբ Լիլիանը ներս էր մտնում վճռական տեսքով, շուրջ բոլորը՝ թագավորից մինչև սպասավոր, գիտեին, որ քսակները հանելու ժամանակն է:
Արտաքին հղումներ
Կատեգորիա:Հիսունականներ Կատեգորիա:Կրոնական գործիչներ Կատեգորիա:Ամերիկացի միսիոներներ Կատեգորիա:Եգիպտացի հասարակական գործիչներ
Dance With My Father
Dance with My Father, երգիչ և երգահան Լյութեր Վանդրոսի 13-րդ համանուն ստուդիական ալբոմի սինգլներից։ Վանդրոսը գրել է երգը Ռիչարդ Մարքսի հետ՝ անձնական պատմության հիման վրա։ Երգը պատկերում է Վանդրոսի մանկության հիշողությունները, երբ հայրը պարում էր իր և մոր հետ։
Թեև Վանդրոսի հոսպիտալացման պատճառով երգը բավականաչափ չգովազդվեց, այն դարձավ ժամանակի ամենաշատ պահանջարկ ունեցող երգերից մեկը։ 2003 թվականի Գրեմմի մրցանակաբաշխության ժամանակ «Dance with My Father» երգը ճանաչվեց տարվա երգ, ինչպես նաև տղամարդու լավագույն R&B վոկալային կատարում։
Թողարկում
Վանդրոսը գրեց երգը Ռիչարդ Մարքսի հետ՝ հիմնվելով անձնական պատմության վրա ։ Համարվելով Վանդրոսի «կարիերայի երգը»՝ «Dance with my Father»-ը ձոն է իր հորը՝ Լյութեր Վանդրոս ավագին, որը մահացել էր շաքարախտի բարդությունից։ Վանդրոսը 7 տարեկան էր, երբ մահացավ հայրը։ Ըստ Մարքսի՝ այս երգը գրելը շատ հուզումնալից էր Վանդրոսի համար, որովհետև «նախկինում նա այս թեման չէր շոշափել» ։
Լարային նվագարանի, դաշնամուրի և հարվածային գործիքների միախառնումը Վանդրոսի մոտ վեր են հանում հոր մասին հիշողությունները, որը պարում էր մոր հետ։ Մայրը՝ Մերի Այդան, ասում էր․ «Ես զարմացած եմ, թե որքան լավ է Լյութերը հիշում հորը, թե ինչպես էինք մենք պարում ու երգում տանը։ Ես այնքան զարմացած էի, որ 7.5 տարեկան հասակում նա հիշում է, թե որքան երջանիկ ընտանիք էինք» ։ Ռոլինգ Սթոուն ամսագրի լրագրող Բարի Վալտերզը երգի խոսքերով արտահայտված հիշողությունները համարում է ցավոտ և անձնական։ Ըստ լրագրողի՝ երբ Վանդրոսը խնդրում է Աստծուն վերադարձնել հորը, «լալկան երգը վերափոխվում է մտախոհ, խիստ անձնական աղոթքի» ։
2003 թվականի մայիսի 30-ին՝ «Dance with my Father» սինգլի թողարկման օրը Վանդրոսը հոսպիտալացված էր՝ կաթվածի պատճառով։ Սինգլի այս պատեհաժամ թողարկումը գրավեց քննադատների ուշադրությունը։ Դևիդ Ջեֆրիզը «Allmusic»-ից՝ իր՝ ալբոմի ակնարկում գրեց, որ «երգի խոսքերը սիրելի անձանց կորուստն էլ ավելի դառն են դարձնում» ։
Ընդունելություն
Թեև Վանդրոսը անկարող էր գովազդել ալբոմը՝ «Dance with My Father»-ը հեռարձակվում էր համար առաջին ռադիոկայաններով։ Օրինակ՝ այն գրավեց WLTW-ի առաջատար դիրքերը, որն ԱՄՆ-ի առաջին ռադիոկայաններից էր, որ հեռարձակեց երգը։ Նախքան կաթվածը՝ Լյութերը գրեց WLTW-ի ծրագրային ղեկավարին՝ տեղեկացնելով վերջինիս, թե որն է ինքը համարում իր «կարիերայի երգը» ։ Տնօրենը թույլտվություն խնդրեց լեյբլից, սակայն միայն հոսպիտալացումից հետո J Records-ը թույլատրեց երգի հեռարձակումը, որից հետո այն 2003 թվականի ապրիլի 28-ին հնչեց «Boston Public» հեռուստասերիալում։ «Dance with My Father»-ը դարձավ ժամանակի ամենապահանջված երգերից մեկը ։
2004 թվականի փետրվարին «Dance with My Father»-ը Վանդրոսին և Մարքսին Գրեմմի մրցանակ բերեց՝ տարվա երգ և տղամարդու լավագույն R&B վոկալային կատարում անվանակարգերում։ Մարքսն ընդունեց մրցանակը Վանդրոսի անունից, որն առողջական խնդիրների պատճառով չէր կարողացել ներկա գտնվել մրցանակաբաշխությանը։ Նույն միջոցառման ժամանակ Սելին Դիոնը Վանդրոսի փոխարեն կատարեց երգը, իսկ Մարքսը նվագակցում էր նրան դաշնամուրով ։ Կատարումից հետո Վանդրոսը, այնուամենայնիվ, ընդունեց մրցանակները տեսագրված հոլովակի միջոցով ։
«Dance With My Father»-ը ԱՄՆ-ի առաջին 40 հիթերի շարքում 38-րդ տեղն էր զբաղեցնում։ Սինգլը 21-րդ հորիզոնականում էր նաև UK Singles Chart-ում։ 2009 թվականի օգոստոսի 29-ին երգը կրկին հայտնվեց առաջին 40 հիթերի շարքում այն բանից հետո, երբ այն կատարեց Ջո ՄակԷլդերին բրիտանական X Factor հեռուստատեսային շոուի ժամանակ։ 2009 թվականի դեկտեմբերի 20-ին երգը UK Singles Chart-ում զբաղեցրեց 48-րդ հորիզոնականը։
Տեսահոլովակ
Երգիչներից մեկը, որ հայտնվեց տեսահոլովակում Բիյոնսեն էր՝ հոր՝ Մեթյուի հետ։ Նոուլզը համագործակցել էր Վանդրոսի հետ 1978 թվականի «The Closer I Get To You» երգի ռիմեյքի համար, որն ընդգրկվել էր նաև «Dance With My Fathe» ալբոմում ։
Երգի տարբերակներ
«Dance with My Father»-ը թողարկվել է տարբեր քավեր տարբերակներով և բազում ալբոմներում։ Քանթրի երգիչ Քելի Քոֆին ձայնագրեց երգի քավերը, որը Billboard Hot Country Singles & Tracks (այժմ՝ Hot Country Songs) չարթում զբաղեցրեց 41-րդ հորիզոնականը։ Այն ընդգրկվեց նաև երգչուհու չթողարկված՝ «A Little More Me» ստուդիական ալբոմում։ Լին Փոլն ընդգրկեց երգն իր «Late Night» ալբոմում։
2009 թվականին X Factor-ի հաղթող Ջո ՄակԷլդերին կատարեց այս երգը շոուի 6-րդ եթերաշրջանում։ Եզրափակիչ փուլում նա նորից կատարեց այս երգը և հաղթող ճանաչվեց։ Երգիչը կատարեց երգը նաև այլ հանդիսությունների ժամանակ, երգն ընդգրկվեց նաև նրա 2011 թվականին թողարկված երկրորդ՝ «Classic» ստուդիական ալբոմում։ Այս տարբերակն առաջին անգամ հնչեց 2011 թվականի օգոստոսի 7-ին Magic ռադիոյով։ ՄակԷլդերիի կենդանի կատարումը տարածվեց նաև որպես տեսահոլովակ, որն առաջին անգամ ցուցադրվեց 2011 թվականի սեպտեմբերի 13-ին «Entertainment Focus»-ով ։
Ֆիլիպինցի R&B երգիչ Ջեյ Արը կատարեց երգը 2010 թվականին։ Երգն ընդգրկվեց նաև երգչի 5-րդ ստուդիական ալբոմում։
2012 թվականի ապրիլի 25-ին «American Idol»-ի 11-րդ եթերաշրջանի մասնակից Ջեսիկա Սանչեսը կատարեց երգը շոուի 6-րդ երեկոյի ընթացքում։ Մրցույթի ժյուրին գովեց նրա կատարումը։ Ջենիֆեր Լոպեսը, «American Idol»-ի ժյուրիի անդամներից մեկը, ասաց․ «Սա հավանաբար այս երգի ամենալավ կատարումն էր, որ երբևէ լսել եմ»։ Սանչեսն ասաց շոուի հաղորդավար Ռայան Սիքրեսթին, որ իր կատարումը նվիրում է հորը, որը զինվորական է Սինգապուրում։
2013 թվականին ավստրալիացի երգիչ Էնթոնի Քալեան ընդգրկեց երգը իր «Thirty» ալբոմում։
2015 թվականին բրիտանական X Factor հեռուստաշոուի մասնակից Անտոն Ստիվենսը կատարեց այս երգը շոուի 3-րդ երեկոյի ժամանակ ։
Ծանոթագրություններ
Կատեգորիա:Գրեմմի մրցանակակիր երգեր
Պոմպեա (Կեսարի կին)
Վաղ կյանք
Ծնվել է Քվինտուս Պոմպեուս Ռուֆուսի և վերջինիս կնոջ՝ Սուլլայի դուստր Կոռնելիայի ընտանիքում։
Հետագա կյանք
Ամուսնալուծությունից հետո քիչ բան է հայտնի Պոմպեայի կյանքի մասին, սակայն ենթադրվում է, որ նա հավանաբար ամուսնացել է Պուբլիուս Վատինիուսի հետ ։
Պատկերումներ մշակույթում
Պատկերվել է մի շարք գեղարվեստական գործերում, այդ թվում՝ անգլիացի գրող Ռոբերտ Հարիսի «Լյուստրում» վեպն ու ավստրալիացի գրող Քոլին Մաքքալոուի «Հռոմի տիրակալները» պատմավեպերի շարքը։ Այս պատմավեպերում նկարագրված է Պոմպեայի ամուսնությունը Կեսարից ամուսնալուծվելուց հետո։
Արտաքին հղումներ
Կատեգորիա:Կանայք Կատեգորիա:Հուլիոս Կեսար Կատեգորիա:Հուլիոս-Կլավդիոսներ Կատեգորիա:Մ․թ․ա․ 1-ին դարի ծնունդներ
Էմանուել Ճգնավորյան
Էմանուել Ճգնավորյան (Emmanuel Tjeknavorian, ), հայազգի ջութակահար։
Դիրիժոր և կոմպոզիտոր Լորիս Ճգնավորյանի որդին է ։
Կենսագրություն
Էմանուել Ճգնավորյանը ծնվել է Վիեննայում՝ երաժիշտների ընտանիքում։ Ջութակ նվագել է 5 տարեկան հասակից։ 7 տարեկանում ունեցել է առաջին հանրային համերգը, երկու տարի հետո՝ մենահամերգ, որից հետո արժանացել է Վլադիմիր Սպիվակովի անվան հիմնադրամի կրթաթոշակի։ Համերգով հանդես է եկել Մոսկվայի Չայկովսկու անվան համերգասրահում և Մոսկվայի կոնսերվատորիայի մեծ դահլիճում։
Սովորել է Վիեննայի համալսարանի երաժշտության և կատարողական արվեստի բաժնում, եղել է Գերհարդ Շուլցի աշակերտը։ Նրա ուսուցիչներից են եղել նաև Պետրոս Հայկազյանը, Արտաշես Մկրտչյանը, Արկադի Վինոկուրովը։ 2014 թվականին ավարտել է Վիեննայի Sacred Heart վարժարանը։
Էմանուել Ճգնավորյանի նկատմամբ Հայաստանի Հանրապետությունում թվականին հարուցվել է քրեական գործ պարտադիր զինվորական ծառայությունից խուսափելու հիմքով։ 2022 թվականի մարտի 10-ին Հայաստանի վարչապետ Նիկոլ Փաշինյանի որոշմամբ Էմանուել Ճգնավորյանն ազատվել է պարտադիր զինվորական ծառայությունից ։
Արտաքին հղումներ
Կատեգորիա:Ավստրիահայ ջութակահարներ
Բոդենմայս
Բոդենմայս (Bodenmais), կոմունա Գերմանիայի Բավարիա երկրամասում։
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 3338 մարդ (2010 թվական) ։ Զբաղեցնում է 45,28 կմ² մակերես տարածք։ Պաշտոնական կոդ՝ 09 2 76 117։
Արտաքին հղումներ
Կատեգորիա:Գերմանիայի բնակավայրեր
Բալկանյան պատերազմների թանգարան
Բալկանյան պատերազմների թանգարան (հուն՝. Μουσείο Βαλκανικών Πολέμων), Հունաստանի Կենտրոնական Մակեդոնիա նոմում (գավառում)՝ Սալոնիկ-Վոդին ավտոմայրուղու 25-րդ կիլոմետրի վրա ընկած Գեֆիրա փոքր քաղաքում գտնվող թանգարան։
Բալկանյան պատերազմների թանգարանը հիմնվել է 1999 թվականի հոկտեմբերի 26-ին։ Զբաղեցնում է 19-րդ դարի վերջերին կառուցված երկհարկանի մի շենք, որտեղ 1912 թվականի հոկտեմբերին տեղի են ունեցել հունական և թուրքական բանակների հրամանատարների բանակցությունները Սալոնիկ քաղաքը հունական կողմին փոխանցելու կապակցությամբ ։ Թանգարանի ողջ կահ-կարասին հենց այն նույնն է, որ օգտագործել է հունական բանակի հրամանատար, գահի ժառանգորդ իշխան Կոնստանտինը, որը բանակցությունների ընթացքում ապրել է այդ իսկ շենքում։ Ցուցանմուշների մեջ զգալի են 1912-1913 թվականների կռիվներն արտացոլող լուսանկարներն ու փորագրանկարները։ Այցելուները մեծ հետաքրքրությամբ են դիտում Սալոնիկը հույներին հանձնած թուրք զորահրամանատարի՝ Հասան Թահսին փաշայի որդու՝ Քենան Մեսարի չորս գեղանկարչական աշխատանքները։ Ի դեպ, վերջինս դարձել է հույն նկարիչ և ուղեկցել է Կոնստանտինին Կամպանիայում ու Էպիրուսում, ինչպես նաև Բուլղարիայում՝ ռազմական գործողությունների ժամանակ։
Թանգարանի սրահներում ցուցադրված նկարներում պատկերված են Կիլկիսի մերձակայքում տեղի ունեցած ճակատամարտում հույների տարած հաղթանակը բուլղարացիների նկատմամբ։ Թանգարանում ներկայացված են հունական, բուլղարական, թուրքական զինվորական պարգևների հավաքածուներ, այդ թվում՝ մեդալներ, որոնց մեջ է նաև հազվագյուտ մի մեդալ, որի վրա պատկերված են բալկանյան չորս պետությունների ղեկավարները՝ խորհրդանշելով նրանց կարճատև դաշինքն ընդդեմ օսմանյան կայսրության։ Ցուցանմուշների մեջ բավականին շատ են զորականների կողմից զինվորական առօրյայում գործածված իրերը, համազգեստները։ Այցելուների հատուկ ուշադրությանն է արժանանում փոխգնդապետ Իոաննիս Պապակիրիազիսի (Ιωάννης Παπακυριαζής, 1857-1913 թթ.) մունդիրը, այն հերոս սպայի, ով անձնուրաց խիզախությամբ աչքի է ընկել Լոհանասի մերձակայքում բուլղարացիների դեմ հույների մղած հաղթական կռվում և զոհվել է մարտի դաշտում ։ Մեծ հետաքրքրություն են առաջացնում նաև Հունատանի վարչապետ Վենիզելոսի՝ բանակցությունների վայրից ուղարկած բացիկները։
Թանգարանի ցուցադրանքում կարևոր տեղ են զբաղեցնում բալկանյան պատերազմներում օգտագործված զինատեսակների նմուշները։ Այստեղ ցուցադրված են մաուզերներ, Mannlicher զինագործական ֆիրմայի արտադրած հրացաններ ու ատրճանակներ, Smith & Wesson ֆիրմայի ատրճանակներ, «Շվարցլոզե» գնդացիրներ, սառը զենքի ամբողջ տեսականին, որ գործածել են հույն, բուլղարացի, թուրք զինվորականները ։
Արտաքին հղումներ
Կատեգորիա:1999 հիմնադրումներ Հունաստանում Կատեգորիա:1999 հիմնադրված թանգարաններ
Հովհաննես Թևոսյան
Հովհաննես (Իվան) Թևատրոսի (Ֆեոդորովիչ) Թևոսյան (, աճյունն ամփոփված է Կրեմլի պատի մեջ), ԽՍՀՄ պետական գործիչ։ Սոցիալիստական աշխատանքի հերոս (1943)։ 1918 թվականից ՌՍԴԲ (բ) կ անդամ։
Կենսագրություն
1927 թվականին ավարտել է Մոսկվայի հանքային գործի ակադեմիան։ 1927-1936 թվականներին ղեկավար պաշտոններ է զբաղեցրել ժողովրդական տնտեսության ոլորտում։ 1936-1939 թվականներին` ԽՍՀՄ պաշտպանության արդյունաբերության ժողկոմի 1-ին տեղակալ, 1939 թվականից` նավաշինական արդյունաբերության, 1940 թվականից՝ սև մետալուրգիայի ժողկոմ, 1948-1950 թվականներին՝ մետալուրգիական արդյունաբերության, 1950-1953 թվականներին՝ սև մետալուրգիայի արդյունաբերության նախարար, 1956 թվականից՝ ԽՍՀՄ դեսպան Ճապոնիայում։ 1937-1958 թվականներին եղել է ԽՍՀՄ ԳԽ պատգամավոր։
Պարգևներ
Արժանացել է Լենինի 5 և 3 այլ շքանշանների ։
Ծանոթագրություններ
Կատեգորիա:Հայ պետական գործիչներ Կատեգորիա:ԽՍՀՄ ԳԽ 1-ին գումարման պատգամավորներ Կատեգորիա:ԽՍՀՄ ԳԽ 2-րդ գումարման պատգամավորներ Կատեգորիա:ԽՍՀՄ ԳԽ 3-րդ գումարման պատգամավորներ Կատեգորիա:ԽՍՀՄ ԳԽ 4-րդ գումարման պատգամավորներ Կատեգորիա:ԽՍՀՄ ԳԽ 5-րդ գումարման պատգամավորներ Կատեգորիա:Անձինք նամականիշերի վրա Կատեգորիա:Խորհրդահայեր Կատեգորիա:Խորհրդային պետական գործիչներ Կատեգորիա:Քաղցկեղից մահացածներ
Արյան բիոքիմիական քննություն
Քննության անցկացումը
Մարդու արյան կենսաքիմիական վերլուծություն կատարելուց առաջ կատարվում են անհրաժեշտ նախապատրաստական ​​քայլեր։ Նախաբազկի անկյունի վերևում տեղադրվում է հատուկ ռետինե(ձգող) հարմարանք։ Արյան նմուշառման վայրը նախապես մշակվում է հակասեպտիկ միջոցով`վարակը կանխելու համար։ Ասեղը մտցվում է երակի մեջ և իրակացնվում է նմուշառում։ Եթե ​​հնարավոր չէ արյան նմուշառում կատարել նախաբազկի անկյունային երակից, ապա արյան նմուշառումն իրականացվում է այլ երակներից, որոնք առկա են փորձաքննության և նմուշառման համար։ Արյունը լցվում է փորձարկման խողովակի մեջ և ուղարկվում կենսաքիմիական լաբորատորիա։
Գրականություն
Կատեգորիա:Վերլուծություն Կատեգորիա:Նյութափոխանակություն
Լա Բյուրբանշ
Լա-Բյուրբանշ (La Burbanche) Ֆրանսիայի համյնքն է, մտնում է Ռոն Ալպերի մարզի և Էնի գավառի կազմի մեջ։ Մտնում է Վիռե Լե Գռանի շրջանի մեջ։ Համայնքի շուրջը գտնվում է Բելլե։
Աշխարհագրություն
Փարիզից հարավ-արևելք 420 կիլոմետր հեռավորության վրա գտնվում է համյնքը,60 կիլոմետր հեռավորության վրա գտնվում է Լիոնան,50 կիլոմետր հեռավորության վրա հարավ-արևմուտք գտնվում է Բուրկ ան Բրեսան։
Համայնքում է գտնվում Ֆյուրան գետը։ Համայնքի մեծ մասը ծածկված է անտառներով։
Տնտեսություն
2010 թվականի մեջ 46 մարդ աշխատականության տարիքում (15-64 տարեկան) 22 եղել են շատ ակտիվ, 24-պասիվ (ակտիվություն էին ցուցաբերում 47.8%-ը,1999 թվականին 57.9 %)։ 22 ակտիվ մարդկանցից աշխատում էին 22-ը (16 տղամարդ, 6 կին), աշխատանք չունեցող մարդիկ չկաին։ 24 մարդկանց մեջ 3-ը եղել էին աշակերտներ, 6-ը թոշակառու,15-ը եղել են պասիվ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Մարիաս
Մարիաս (ծննդյան թվականն անհայտ - մ.թ.ա. 1400), Հայասայի արքա մ.թ.ա. 1450-1400-ին։
Մ.թ.ա. 15-րդ դարի վերջին - Մ․թ․ա․ 14-րդ դարի սկզբին խեթերը ժամանակավորապես իրենց են ենթարկել Հայասան, որտեղ իշխել է Մարիաս թագավորը։
Տես նաև
Կատեգորիա:Հայասայի արքաներ
Եկատերինա II-ի հուշարձան (Նոր Նախիջևան)
Եկատերինա II-ի հուշարձան (Памятник Екатерине II), 1894 թվականին Ռուսաստանի Նոր Նախիջևան քաղաքում (այժմ՝ Դոնի Ռոստովի Պրոլետարսկի շրջանի մի մասը) կառուցված հուշարձան։ Հուշարձանի հեղինակներն էին քանդակագործներ Մատվեյ Աֆանասևիչ և Մատվեյ Մատվեևիչ Չիժովները (հայր և որդի) ։ Ռուսաստանի քաղաքացիական պատերազմի ժամանակ Եկատերինա II-ի քանդակն ավերվեց բոլշևիկների կողմից, և նրա տեղում կանգնեցվեց Կարլ Մարքսի հուշարձանը ։
Պատմություն
Քաղաքում Եկատերինա II-ի հուշարձան տեղադրել առաջին անգամ 1873 թվականին առաջարկել է Նախիջևանի քաղաքային դումայի իրավասու Յակով Խլիտչիևը։ Ենթադրվում էր, որ հուշարձանը տեղադրվելու է 1879 թվականին՝ քաղաքի հարյուրամյակի առթիվ։ Թեպետ այս առաջարկն աջակցություն էր ստացել, հուշարձանը կառուցելու համար գումարներ չեն եղել։ Հուշարձանի տեղադրման հարցին կրկին վերադարձավ 1883 թվականին քաղաքապետի պաշտոնը զբաղեցրած Մինաս Իլյիչ Բալաբանովը։ 1890 թվականին նա ստաավ Ռուսաստանի ողջ հայ բնակչության շրջանում հուշարձանի համար դրամահավաք կազմակերպելու թույլտվություն։ Սանկտ Պետերբուրգում կայացավ հուշարձանի լավագույն նախագծի մրցույթ։ 15 մրցութային աշխատանքներից ընտրվեց քանդակագործության ակադեմիկոսներ հայր և որդի Մատվեյ Աֆանասևիչ և Մատվեյ Մատվեևիչ Չիժովների նախագիծը։ 1892 թվականին հուշարձանի բոլոր մանրամասներն ու տեքստերը վերջնականապես համաձայնեցվեցին։ Բրոնզե քանդակը ձուլվեց Սանկտ Պետերբուրգում և Նոր Նախիջևան տեղափոխվեց երկաթուղով։ 1894 թվականի սեպտեմբերի 18-ին Սոբորնայա հրապարակում տեղի ունեցավ հուշարձանի հանդիսավոր բացման արարողությունը ։ Հետագայում հրապարակը վերանվանվեց Եկատերինայի անունով։ Հուշարձանն արժեցավ 30 հազար ռուբլի ։
1990-ական թվականների վերջին տեղի հայ համայնքի ներկայացուցիչներն առաջարկեցին վերականգնել Եկատերինա II-ի հուշարձանը նույն տեղում, բայց այդ նախաձեռնությունը հավանության չարժանացավ։ Կարլ Մարքսի հուշարձանը տեղափոխելու և նրա տեղում Եկատերինա II-ի հուշարձանը վերականգնելու հարցը կրկին սկսեց ակտիվորեն քննարկվել 2005 թվականին, երբ Ռոստովում տեղափոխվել էր Կիրովի հուշարձանը ։ 2009 թվականի նախագծի համաձայն` հուշարձանի վերականգնումը կարժենա 11 միլիոն ռուբլի ։ Հուշարձանի տեղադրման բոլոր ծախսերը պատրաստ է ստանձնել հայ համայնքը։ Սակայն քաղաքի որոշ բնակիչներ դեմ են Կարլ Մարքսի հուշարձանի տեղափոխմանը, և Եկատերինա II-ի հուշարձանի վերականգնման հարցը դեռևս լուծված չէ ։
Նկարագրություն
Եկատերինա II-ի բրոնզե քանդակը կանգնած էր գրանիտե պատվանդանի վրա։ Նրա դեմքն ուղղված էր դեպի արևմուտք։ Կայսրուհու ձախ ձեռքին հրովարտակ էր, իսկ աջի մատն ուղղված էր դեպի քաղաքի թաղամասերը։ Պատվանդանի դիմերեսին գրված էր. «Կայսրուհի Եկատերինա II-ին, շնորհակալ հայեր»։ Պատվանդանի հակառակ կողմում գրված էր հուշարձանի ստեղծման ժամանակը։ Եկատերինա II-ի արձանը քանդակագործ Մ. Ա. Չիժովը պատրաստել է Մ. Օ. Միկեշինի ուրվագծով ։ Պատվանդանը պատրաստվել էր Ռոստովում գտնվող Ս. Ա. Տոնիտոյի իտալական ընկերությունում ։
Ծանոթագրություններ
Կատեգորիա:1920 կազմալուծումներ Կատեգորիա:Դոնի Ռոստովի հուշարձաններ Կատեգորիա:Հուշարձաններ այբբենական կարգով Կատեգորիա:1894 հիմնադրումներ Կատեգորիա:Քանդված հուշարձաններ
Լենյանո
Բնակչությունը կազմում է 56 157 մարդ (2004 թվականի տվյալներով)։ Խտությունը կազմում է 3303,35 մարդ/կմ²։ Տարածքը 17 կմ² է։ Էլեկտրոնային փոստ՝ 20025։ Հեռախոսային կոդ՝ 0331։
Ծանոթագրություններ
Կատեգորիա:Իտալիայի բնակավայրեր
Սարգիս Թևոսյան
Սարգիս Խաչատուրի Թևոսյան, հայ ճարտարագետ-տեխնոլոգ, պետական գործիչ։ ՀԽՍՀ վաստակավոր ճարտարագետ (1964)։
Կենսագրություն
1934 թվականին ավարտել է Երևանի պոլիտեխնիկական ինստիտուտը։ 1945-1951 թվականներին կարբիդի գործարանի, 1951-1961 թվականներին՝ Կիրովականի քիմիական կոմբինատի տնօրեն, 1961-1965 թվականներին՝ ՀԽՍՀ Ժողտնտխորհի նախագահի առաջին տեղակալ, 1965-1969 թվականներին՝ սննդի արդյունաբերության նախարար, 1969-1971 թվականներին՝ քիմիայի վարչության պետ։ 1936-1951 թվականներին միաժամանակ դասավանդել է ԵՊԻ-ում։
Նրա ղեկավարությամբ և մասնակցությամբ ընդլայնվել են ՀԽՍՀ քիմիայի, գունավոր մետալուրգիայի, ռադիոէլեկտրոնիկայի և սարքաշինության, էլեկտրատեխնիկական հաստոցաշինության, սննդի, թեթև արդյունաբերությունները։ 1957-1974 թվականներին եղել է ԽՍՀՄ ԳԽ պատգամավոր։ Թևոսյանի անունով են կոչվել Վանաձորի քիմիական տեխնիկումը և փողոց ։
Ծանոթագրություններ
Կատեգորիա:Հայ պետական գործիչներ Կատեգորիա:Հայ ճարտարագետներ Կատեգորիա:ՀԽՍՀ վաստակավոր ճարտարագետներ Կատեգորիա:ԽՍՀՄ ԳԽ 5-րդ գումարման պատգամավորներ Կատեգորիա:Հայ տեխնոլոգներ
Բուժենինա
Բուժենինա (Буженина), ռուսական խոհանոցի ավանդական տոնական ուտեստ՝ խոզի կամ տավարի (ավելի հազվադեպ` գառան, արջի միս) կոնքազդրային ոսկրահան մսից, խոշոր կտորներով տապակած վիճակում։ Այս ուտեստի նմանօրինակը (այսինքն՝ խոզի՝ խոշոր կտորներով տապակած միսը) հայտնի է Քվեբեկի խոհանոցում (rôti de porc):
Նիկոլայ Կուրգանովը (1726-1796), որը ռուս մանկավարժ է, ուսուցիչ, մաթեմատիկոս, Սանկտ Պետերբուրգի Գիտությունների ակադեմիայի ակադեմիկոս, զինվորական նավաստի, դասագրքերի հեղինակ և կազմող, «Նամակագրքում» բուժենինան նկարագրել է որպես համեմունքային ապխտած խոզապուխտ։
Հայտնի են բուժենինա պատրաստելու տարբեր եղանակներ։ Ա. Տոլիվերովը (1842-1918) առաջարկել է հետևյալ եղանակը. «Վերցրեք երիտասարդ խոզի ազդր, մաքրեք, դանակով հանեք կաշին, կաշվի կողմից և ճարպին հնարավորինս շատ կտրատեք մեխակ, աղ լցրեք, ծածկեք կաշվով և դրեք տապակին։ Տապակի վրա դրեք խոզի ճարպի կտորներ և 12 կտոր մեծ, հում կարտոֆիլ։ Ազդրամսի վերին կողմը գիրուզեք խոզի ճարպով, դրեք ջեռոցում, թողեք այն եփվի ½ ժամ, այնուհետև բուժենինան մյուս կողմի վրա շրջեք, թողեք տապակվի և մատուցեք սեղանին։ Եթե ​​ցանկանում եք, համեմեք սխտորով և պղպեղով»:
Ելենա Մոլոխովեցը իր հանրահայտ խոհարարական գրքում ներկայացրել է բուժենինայի հետևյալ բաղադրատոմսը. «Լվացեք խոզի ետևի ազդրամսի մի կտոր, կապեք անձեռոցիկի մեջ, կաթասյի մեջ լցրեք սառը ջուր և երկու մեծ բուռ թարմ, անուշահոտ խոտափշուր, մեկ կամ երկու անգամ եփեք այն, ապա խոզի միսը անձեռոցիկից հանեք, դրեք այն կաթասյի մեջ, լցրեք 5-10 հատիկ սովորական պղպեղ, 2-3 հատ դափնու տերև, լցրեք մի շիշ սև գարեջուր, ծածկեք, թողեք այնքան, մինչև եփի։ Մատուցեք՝ վրան լցրեք նույն սոուսը, որից հեռացվել է ճարպը և որը կարելի է կարգավորել ալյուրով» ։
1915 թվականի խոհարարական ժողովածուն պարունակել է թթու դրած բուժենինայի բաղադրատոմսեր, որոնց պատրաստումը բաղկացած է երկու-երեք օրվա ընթացքում քացախի և գինու մեջ համեմած խոզապուխտի նախնական թթվեցումից և հետագայում ջեռոցում տապակելուց։
1884 թվականի «Домострой» ամսագրում ներկայացված են շոգեխաշած բուժենինայի նման բաղադրատոմսեր։ Այդ բաղադրատոմսը տարբերվում է նրանով, որ խոզի մսակտորը եփում են գարեջրի մեջ՝ արմտիքի, գազարների, սոխի, սոխի կճեպի և խոտաբույսերի հետ, այնուհետև վրան լցնում են մանրացրած սխտոր, համեմունքներ, հովանալուց հետո մատուցում են սեղանին։
Խաշած բուժենինան պատրաստվում է հետևյալ կերպ. ազդրամիսը պատվում է մեխակով, սխտորով, աղով, պղպեղով և կապվում հաստ պարանով։ Այնուհետև այն դրվում է մեծ կաթսայի մեջ և եփում դափնու տերևով, պղպեղով մոտ 15 րոպե՝ եռացող ջրի մեջ։ Այնուհետև այն հանում են, պատում խոտաբույսերով, աղով և պղպեղով և մեկ օր թողնում սառչի։ Մատուցում են քացախով, մանանեխով և ծովաբողկով։
Բուժենինան Ռուսաստանի կայսրուհի Աննա Յոհանովնայի սիրելի ուտեստն է եղել ։
Արտաքին հղումներ
Կատեգորիա:Ռուսական խոհանոց Կատեգորիա:Ուկրաինական խոհանոց Կատեգորիա:Ավստրիական խոհանոց Կատեգորիա:Կանադական խոհանոց
Ճապոնա-չինական պատերազմ (1894-1895)
Ճապոնա-չինական պատերազմ (甲午戰爭, 日清戦争, հանգըլ՝ 청일전쟁}} [ հանջա՝ 淸日戰爭 ] ), Կայսերական Ճապոնիայի և Չինաստանի Ցին դինաստիայի միջև պատերազմը՝ հիմնականում Կորեայի թերակղզում վերահսկողություն սահմանելու համար ։
Չինական բանակն ու նավատորմը խոշոր պարտություն կրեցին ցամաքում և ծովում։ 1894-ի հոկտեմբերից ռազմական գործողությունները փոխադրվեցին հյուսիսարևելյան Չինաստանի տարածքը, ճապոնական զորքերը գրավեցին Լյաոդունի թերակղզին, Վեյհայվեյը և այլն։ 1895 թվականի ապրիլի 17-ին Չինաստանն ստորագրեց խիստ ծանր հաշտության պայմանագիր։
Պատերազմը սկիզբ դրեց Չինաստանի ներքաղաքական ապակայունացմանը, Ցին կայսրության հեղինակության անկմանը, խթանեց Ճապոնիայի զարգացումը, իսկ Թայվան և Պենխուլեդաո կղզիների գրվմամբ, Կորեայի վասալացմամբ հիմք դրվեց ճապոնական գաղութային կայսրությանը։ Պատմության մեջ առաջին անգամ Արևելյան Ասիայի գերիշխանությունը Չինաստանից անցավ Ճապոնիային։
Ծանոթագրություններ
Կատեգորիա:Ճապոնիայի պատերազմներ Կատեգորիա:Չինաստանի պատերազմներ Կատեգորիա:19-րդ դարի պատերազմներ
Բաքվի երաժշտական քոլեջ
Ասաֆ Զեյնալլու անվան Բաքվի երաժշտական քոլեջ (Asəf Zeynallı adına Bakı Musiqi Kolleci), երաժշտական բարձրագույն ուսումնական հաստատություն Բաքվում։ Հիմնադրվել է 1895 թվականին ։
Պատմություն
1895 թվականին Մոսկվայի կոնսերվատորիայի շրջանավարտ, դաշնակահար ՛Անտոնինա Նիկոլաևնա Երմոլաևան հիմնել է Բաքվում առաջին մասնավոր երաժշտական դպրոցը։ Այս դպրոցը ստեղծվել է Բաքվում ռուսական երեխաներին երաժշտական կրթություն տալու համար։ 1901 թվականին այդ դպրոցում ստեղծվել է Բաքվի բաժնի երաժշտական դասարանները։ Այս դասերը համարվում էին երաժշտական դպրոցներ։ Երմոլաևան նշանակվել է այդ դասերի տնօրեն։ 1916 թվականին Ուզեիր Հաջիբեկովի նախաձեռնությամբ, Երմոլաևայի երաժշտական դպրոցը դարձավ պետական երաժշտական դպրոց ։
Ծանոթագրություններ
Կատեգորիա:Բարձրագույն ուսումնական հաստատություններ Կատեգորիա:Բարձրագույն երաժշտական ուսումնական հաստատություններ
Աբդուլմանապ Նուրմագոմեդով
Աբդուլմանապ Մուհամեդովիչ Նուրմագոմեդով (Абдулманап Нурмухlамадов, ), ռուս, ուկրաինացի մարզիկ, մարզիչ, ազատ ոճի ըմբշամարտի ԽՍՀՄ սպորտի վարպետ։ Ռուսաստանի վաստակավոր մարզիչ է, Դաղստանի Հանրապետության մարտական սամբոյի հավաքականի ավագ մարզիչ։ Ուկրաինայի սամբոյի և ձյուդոյի չեմպիոն է, Խաբիբ Նուրմագոմեդովի հայրը և մարզիչը։
Կենսագրություն
Ծնվել է 1962 թվականին Սիլդի Ցումադինի շրջանում։ Ապրում էր Կիզիլյուրտովի շրջանի Կիրովաուլ քաղաքում։
Սկսել է ազատ ոճի ըմբշամարտից, և եղել է ազատ ոճի ըմբշամարտի սպորտի վարպետ, բանակում սկսել է զբաղվել ձյուդոյով և սամբոյով։ Մարզվել է Պյոտր Բուտրիայի մոտ ։
2020 թվականի ապրիլի վերջին Աբդուլմանապ Նուրմագոմեդովը տեղափոխվել է Մախաչկալայի 2-րդ քաղաքային հիվանդանոց՝ երկկողմանի թոքաբորբով ։ Մայիսի 3-ին նրան հատուկ ինքնաթիռով տեղափոխել են Մոսկվա ։ Մայիսի 13-ին հայտնի է դարձել, որ Նուրմագոմեդովը ծանր վիճակում գտնվում է Մոսկվայի զինվորական հոսպիտալներից մեկում ։ 2020 թվականի հուլիսի 3-ին մահացել է Մոսկվայում։ Այդ մասին հայտնել է Ռամզան Քադիրովը ։
Մարզչական գործունեություն
1992 թվականին դաստիարակել է իր կրտսեր եղբորը՝ սպորտային սամբոյի աշխարհի չեմպիոն Նուրմագոմեդ Նուրմագոմեդովին, որն այդ ժամանակ նույնպես հանդես էր գալիս Ուկրաինայի հավաքականում ։ 2019 թվականի սեպտեմբերին Աբդուլմանապ Նուրմագոմեդովին ներառել են Ռուսաստանի ռեկորդների գրքում՝ որպես մարտական սամբոյի ամենաշատ չեմպիոնների մարզած մարզիչ։ Պաշտոնական տվյալների համաձայն՝ Նուրմագոմեդովն իր մարզչական կարիերայի ընթացքում մարզել է աշխարհի 18 չեմպիոնի ։
Մարզել է Դաղստանի և Ռուսաստանի ազատ ոճի ըմբշամարտի այնպիսի չեմպիոնների և մրցանակակիրների, ինչպիսիք են․
Մարտական արվեստով մարզել է այնպիսի մարզիկների, ինչպիսիք են․
Արտաքին հղումներ
Կատեգորիա:COVID-19-ից մահացածներ Կատեգորիա:Ռուս ըմբշամարտիկներ Կատեգորիա:Ռուսաստանի սպորտի վարպետներ
Աբեղոյ Աբեղյան
Աբեղոյ Աբեղյան նաև Աբեղի Աբեղյան (մ.թ.ա. 2-րդ դար), Աբեղյանքի իշխան, Արքունիքի սպասարարման և գահավորման նախարար, Աբեղյանների նախարարական տոհմի նահապետ։ Հավանաբար Աբել Աբեղյանի թոռը։
Ըստ Մովսես Խորենացու, մոտ մ.թ.ա. 160 թվականին Մեծ Հայքի արքա Արտաշես Ա-ն հիվանդանում է Մարանդի Բակուրակերտ ավանում։ Աբեղոյի խնդրանքով Արտաշես Ա-ն նրան ուղարկում է Եկեղյաց գավառ՝ Երիզա, Արտեմիսի մեհյանը, որպեսզի կուռքերից բժշկություն և երկար կյանք խնդրի թագավորի համար։ Աբեղոյը դեռ ետ չդարձած, մահանում է Արտաշես Ա-ն ։ Ըստ Խորենացու Աբեղոյը ճարպիկ, շողոքորթ և հաճոյախոս մարդ էր։
Ըստ Հրաչյա Աճառյանի, Հայոց անձնանունների բառարանի՝ ոչ թե Աբեղոյի խնդրանքով է նա գնում, այլ նրան ուղարկում են Երիզա՝ Անահիտ աստվածուհուց բժշկություն և երկար կյանք խնդրի թագավորի համար ։ Այստեղ Արտաշես Ա-ի փոխարեն հանդես է գալիս Արտաշես Բ-ն, որը ըստ Միքայել Չամչյանի մահացել է 128 թվականին, իսկ Աբեղյանների նահապետի անունը գրված է Աբեղի (Աբեղեայ) ։
Անատոլի Գրիցենկո
Անատոլի Իվանովիչ Գրիցենկո (Анато́лий Ива́нович Грице́нко, ), ռուս խորհրդային բանաստեղծ։
Կենսագրություն
Ծնվել է 1936 թվականի մայիսի 30-ին Հյուսիսկովկասյան մարզի Շալաևկա գյուղում (ներկայիս Ռոստովի մարզի Կաշարսկի շրջան) ` ուսուցչի ընտանիքում։ Այնուհետև հայրը ընտանիքով տեղափոխվում է Կրասնոդարի երկրամասի Պերվոմայսկ ավանի Կավալերսկ կիսակայարան, որտեղ ապագա գրողն ավարտում է յոթերորդ դասարանը։ Հետագայում ընդունվում է Ռոստովի արհեստագործական ուսումնարան և այն ավարտում 1954 թվականին։ Աշխատանքի է անցնում Վոլգա-Դոնյան գետային նավատորմում, որպես ջերմանավի ղեկապետ։ Այդ ժամանակ էլ սկսում է գրել առաջին բանաստեղծությունները, 1955 թվականին դրանք սկսում է տպագրել բազմատիրաժ «Վոլգա-Դոն» հրատարակչությունը։
Այնուհետև նա զորակոչվում է Խորհրդային բանակ և նա ծառայության է անցնում Արկտիկայում, Նոր Երկիր կղզում ատոմային հրաձգարանի մոտակայքում։ Զորացրվելուց հետո յոթ տարի աշխատում է որպես կաղապարող, այնուհետև «Ռոստսելմաշ» գործարանում փականագործ հավաքող։ Հետագայում անցնում է լրագրողական աշխատանքի, համագործակցելով սկզբում բանակային թերթի, այնուհետև` «Կոմսոմոլեց» թերթի խմբագրության հետ։
1975 թվականին Գրիցենկոն ընդունվում է Մաքսիմ Գորկու անվան գրականության ինստիտուտի բարձրագույն գրականագիտական դասընթացներ և այն ավարտում 1977 թվականին ։ Մասնակցել է Մոսկվայում կազմակերպված Երիտասարդ գրողների համամիութենական խորհրդակցությանը (1969)։ 1975 թվականին ընդունվում է ԽՄԿԿ շարքերը։
Հրապարակում է իր բանաստեղծությունները Ռոստհրատի կոլեկտիվ ժողովածուներում, «Դոն», «Ժողովուրդների բարեկամություն», «Գյուղական երիտասարդություն», «Վերելք», «Երիտասարդ գվարդիա», «Օգոնյոկ» և այլ ամսագրերում, իսկ 1965 թվականին լույս է տեսնում նրա բանաստեղծությունների առաջին գիրքը «Մեղրամիս», 1968 թվականին «Դոնի պոեզիա» շարքից, «Բանաստեղծություններ» գիրքը ։
1973 թվականին Գրիցենկոյին ընդունում են ԽՍՀՄ Գրողների միություն։ Այնուհետև լույս է ընծայում բանաստեղծությունների ժողովածուներ` «Դաշտերի շաղը», «Դեղնահոն դաշտեր », «Իմ տան շեմին», «Հալուտներ» (1986), «Ամեն ինչ սիրուց» (1986), «Բաժանման արձագանքը» (1990), ինչպես նաև արձակ գիրք երեխաների համար «Հեքիաթ Հին ծովակալության խարսխի մասին»։
Հյուսիսային Կովկասի ժողովուրդների, բուլղարական և յակուտական լեզուներով գրված բանաստեղծությունների թարգմանության հեղինակ։ Խորհրդային միության փլուզումից և Ռուսաստանի գրողների միության ու ռուս գրողների միության ստեղծումից հետո Գրիցենկոն առաջիններից մեկն էր, որ մտավ դրանց կազմի մեջ։ Երկար ժամանակ եղել է «Դոն» ամսագրի պոեզիայի բաժնի վարիչը, 1996 թվականից «Գեղջկուհի» ամսագրի գրական խմբագիրը։
Ապրել և աշխատել է Դոնի Ռոստովում, մահացել է 2007 թվականին ։
Արտաքին հղումներ
Կատեգորիա:Ռուս գրողներ Կատեգորիա:ԽՍՀՄ գրողների միության անդամներ Կատեգորիա:Գրողներ այբբենական կարգով Կատեգորիա:Ռուս բանաստեղծներ Կատեգորիա:Ռուս մանկագիրներ Կատեգորիա:Ռուս լրագրողներ Կատեգորիա:ԽՄԿԿ անդամներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:Խորհրդային գրողներ Կատեգորիա:Խորհրդային բանաստեղծներ Կատեգորիա:Խորհրդային լրագրողներ Կատեգորիա:Բանաստեղծներ այբբենական կարգով
Միա Մարտինի
)
Միա Մարտինի, իտալացի երգչուհի ։
Վաղ կյանք
Միա Մարտինին ծնվել է 1947 թվականին Բանյարա Կալաբրայում։ Ընտանիքի չորս դուստրերից ամենաերիտասարդը՝ Լորեդանա Բերթին ծնվել է նույն օրն ու ամիսը, ինչ Մարտինին և նույնպես դարձել է հայտնի երգչուհի։ Նրա հայրը՝ Ջուզեպպե Ռադամես Բերթին (մահացել է 2017 թվականին), եղել է լատիներենի և հունարենի ուսուցիչ։ Մայրը՝ Մարիա Սալվինա Դատոն (մահացել է 2003 թ․), եղել է տարրական դպրոցի ուսուցչուհի։ Միմին մանկությունն անցկացրել է Պորտո Ռեկանատիում։ 1962 թվականին նա մորը համոզեց իրեն ուղարկել Միլան՝ լսումների։
Կարիերա
Միա Մարտինին իր առաջին սկավառակները ձայանագրել է որպես Միմի Բերթի, բայց շուտով փոխել է անունը և դարձել Միա Մարտինի։ Նա երկու անգամ մասնակցել է Եվրատեսիլ երգի մրցույթին․ 1977 թվականին «Լիբերա» և 1992 թվականին «Ռապսոդիա» երգերով։ Նույն տարում նա ձայնագրել է «Per amarti» երգը՝ գրված Բրունո Լաուզիի և Մաուրիսիո Ֆաբրիսիոյի կողմից։ Միա Մարտինին հաղթել է Տոկիոյի «Աշխարհի հանրաճանաչ երգ» փառատոնում «Ritratto di donna» երգով, որն առաջին տեղը գրավեց ճապոնական աղյուսակում։ 1982 թվականին մասնակցել է Սան Ռեմո փառատոնին։
1992 թվականին Սան Ռեմո փառատոնին Միա Մարտինին ներկայացավ «Gli uomini non cambiano» երգով՝ գրված Ջանկարլո Բիգացիի և Բեփփի Դաթիի կողմից ։ Նա զբաղեցրեց երկրորդ տեղը, ինչը թույլ տվեց կրկին ներկայացնել Իտալիան Եվրատեսիլում։ Մրցույթն անցկացվեց Շվեդիայում, որտեղ Միան զբաղեցրեց 4-րդ հորիզոնականը՝ «Ռապսոդիա» երգով։
Մահ
Միա Մարտինին տառապում էր մկանուռուցքով, որի համար նա դեղատոմսով դեղորայք էր ընդունում։ 1995 թվականի մայիսի 14-ին նրա մարմինը հայտնաբերվել է Վիա Լիգուրիա 2 բնակարանում, Կարդանո ալ Կամպոյում։ Զեկույցի համաձայն նա մահացել է սրտի կաթվածից, որն առաջացել է կոկաինի չափազանց մեծ դոզայից։ Նրա մարմինը դիակիզել են ։
Ծանոթագրություններ
Կատեգորիա:Իտալացի երգչուհիներ Կատեգորիա:Իտալացի երաժիշտներ Կատեգորիա:Իտալացի կոմպոզիտորներ
Իսաբել Սառլի
Իսաբել Սառլի (Isabel Sarli, ), արգենտինացի դերասանուհի և մոդել, սեքս խորհրդանիշ Արգենտինայում 1950-ական և 1960-ական թվականներին։
Կենսագրություն
Իսաբել Սառլին ծնվել է Էնտրե-Ռիոս նահանգի Կոնկորդիա քաղաքում։ Երեխա հասակում նրան անվանում էին Լա Կոկա։ 1955 թվականին նվաճում է «Միսս Արգենտինա» տիտղոսը, որից հետո ծանոթանում է ռեժիսոր Արմանդո Բոյի հետ։ Ավելի ուշ նրանք ամուսնանում են, և Իսաբելը դառնում է Արմանդոյի ֆիլմերի աստղը։ Նա դարձավ աստղ Լատինական Ամերիկայում՝ նկարահանվելով Բրազիլիայում, Ուրուգվայում, Պարագվայում, Մեքսիկայում, Պանամայում և Վենեսուելայում։ Fuego (1969) և Fiebre (1970) ֆիլմերը հայտնի դարձան նաև ԱՄՆ-ում և Եվրոպայում։
Ավելի ուշ նա խաղացել է մելոդրամաներում։ 1981 թվականին իր ամուսնու մահից հետո Իսաբել Սառլին հեռացավ կինոյից, բայց մեկ անգամ ևս նկարահանվեց Խորխե Պոլակոյի La Dama Regresa ֆիլմում։ 2009 թվականին խաղացել է Polaco Arroz con leche ֆիլմում ։
Արտաքին հղումներ
Կատեգորիա:Արգենտինացի մոդելներ Կատեգորիա:Արգենտինացի դերասանուհիներ
Սեստո Սան Ջովաննի
Սեստո Սան Ջովաննի (Sesto San Giovanni), քաղաք Իտալիայում, գտնվում է Լոմբարդիա մարզի Միլան գավառում ։
Բնակչությունը կազմում է 83 415 մարդ (2004 թվականի տվյալներով)։ Խտությունը կազմում է 2942 մարդ/կմ²։ Տարածքը 11,7 կմ² է։
Ծանոթագրություններ
Կատեգորիա:Իտալիայի բնակավայրեր
Ճապոնական գիր
Ճապոնական գիր, հիերոգլիֆներից (մոտ 15 հազար) բաղկացած գրային համակարգ, որոնցով նշանակում են մեկ կամ մի քանի համանիշ ձևույթներ և վանկային այբուբենի երկու տարբերակի հիրագանա, կատականա, առաջինը՝ օժանդակ ձևույթների ու նմանաձայնությունների, երկրորդը՝ նորագույն փոխառությունների գրության համար։ Ճապոնական գիրը զուգակցում է գաղափարագրության ու հնչյունագրության սկզբունքները։ Հիերոգլիֆները 6-7-րդ դարերին չինական փոխառություններ են։: Ճապոնական գիրը նախապես գրել են չինարեն, ապա սկսել են նշանակել ճապոներեն բառեր, ձևույթներ։ Յուրաքանչյուր բառ կարող էր գրվել 5-20 ցանկացած համանիշ նշանով։ 12-րդ դարին մնացել են համեմատաբար պարզ կտրվածքներով վանկագրերը (կատականա) և դյուրագիծ բոլորգրերը (հիրագանա)։ 1946-ին մամուլում օգտագործվող հիերոգլիֆների թիվը կրճատվելով հասել է 1800-ի, 700-ի գրությունը պարզեցվել է։ Նկատվում է գաղափարագրությունից հնչյունագրության անցնելու միտում։ Բառերը չեն սահմանազատվում։ Գրությունը՝ վերից վար, աջից ձախ, երբեմն նաև՝ ձախից աջ։
Կատեգորիա:Ճապոներեն
Ազարիա Բագրատունի
Ազարիա Բագրատունի (ծննդյան և մահվան թվականներն անհայտ, մ.թ.ա. 1-ին դար), իշխան, Ենանոս Բագրատունու որդին, Բագրատունիների նախարարական տոհմից։ Ըստ Մովսես Խորենացու Հայոց թագավոր Արշամ Արշակունին (մ.թ.ա. 30 - 1, ըստ Չամչյանի) զայրացել էր Ենանոսի վրա և ուզում էր նրա աչքի առաջ սպանել երկու որդիներին։ Ենանոսը վախենալով թողնում է իր հրեական կրոնը, որը պահանջում էր Արշամը։
Աղբյուրներ
Կատեգորիա:Հայ իշխաններ Կատեգորիա:Բագրատունիներ
Ջեֆրի Էփշթեյն
Ջեֆրի Էդվարդ Էփշթեյն (Էփսթին, Jeffrey Edward Epstein, ), ամերիկացի ֆինանսիստ, բարերար և գրանցված սեքսուալ հանցագործ ։ Ֆինանսների ոլորտում կարիրեան սկսել է «Bear Stearns» ներդրումային բանկում, և ապա հիմնադրել է իր սեփական «J. Epstein & Co» ընկերությունը ։
2008 թվականին ձերբակալվել և իրեն մեղավոր է ճանաչել մարմնավաճառության կազմակերպման երկու մեղադրանքներով ։ Դատապարտվել է 14-ամյա աղջկա հետ ունեցած սեքսի համար և 13 ամիս գտնվել է բանտարկության մեջ, որից հետո մեղքի ճանաչման գործարքի շրջանակներում ազատ է արձակվել, երբ դաշնային քաղաքական գործիչները նրա զոհերին սահմանել են 36 անչափահաս աղջիկներ, որոնց Էփշթթեյնը համաշխարհային համաձայնագրերի շրջանակներում վճարել է 50 000$-ից մինչև 1 մլն $։ Մեղքը ճանաչելու մասին գործարքը կատարվել է Ալեքսանդր Ակոստայի կողմից, որն այն ժամանակ զբաղեցրել Է Ֆլորիդայի Հարավային օկրուգի ԱՄՆ դատախազի պաշտոնը։ Նա համաձայնել է Դաշնային բոլոր քրեական մեղադրանքներից իմունիտետ տրամադրել Էփշթեյնին։ 2019 թվականի հուլիսի 6-ին Էփշթեյնը կրկին ձերբակալվել է Ֆլորիդայում և Նյու Յորքում անչափահասների առևտրի դաշնային մեղադրանքով ։ 2019 թվականի օգոստոսի 10-ին նա մահացած է հայտնաբերվել իր բանտի իր խցում, պաշտոնական հաղորդագրության համաձայն՝ ինքնասպան է եղել ։
Կյանքի վաղ շրջան
Էփշթեյնը ծնվել է 1953 թվականի հունվարի 25-ին Բրուքլինում (Նյու Յորք)՝ հրեական ընտանիքում ։ Ծնողները եղել են Փոլինը (ի ծնե՝ Ստոլոֆսկի, 1918-2004) և Սեյմուր Ջի Էփշթեյնը (1916-1991)։ Ջեֆրիի ծնողները ամուսնացել են 1952 թվականին՝ նրա ծնվելուց առաջ։ Փոլինը հանդիսացել է դպրոցական օգնական և տնային տնտեսուհի։ Սեյմուր Էփշթեյնն այգեպան է աշխատել Նյու Յորքի զբոսայգիների և հանգստի դեպարտամենտում  ։ Ջեֆրին երկու եղբայրներից ավագն էր։ Նա և նրա եղբայր Մարկը մեծացել են Բրուքլինի Սիգեյթ միկրոշրջանում ։ 1967 թվականին Էփշթեյնն Ինտերլակենի արվեստի հեղինակավոր կենտրոնում (Միչիգան) հաճախել է Ազգային երաժշտական ճամբար ։ 1969 թվականին 16 տարեկանում ավարտել է Բրուքլինի Լաֆայեթի ավագ դպրոցը՝ բաց թողնելով երկու դասարան   ։ Ավելի ուշ նույն թվականին ընդունվել է Cooper Union քոլեջ (Իսթ Վիլիջ, Նյու Յորք) ։ 1971 թվականի աշնանն Էփշթեյնը սկսել է հաճախել Նյու Յորքի համալսարանի մաթեմատիկական գիտությունների Կուրանտի ինստիտուտը, սակայն 1974 թվականին դուրս է եկել այդտեղից՝ գիտությունների աստիճան չստանալով։
Կարիերա
1981 թվականի օգոստոսին Էփշթեյնը հիմնադրել է Սեփական խորհրդատվական ընկերությունը՝ International Assets Group Inc անվանմամբ (I.A.G.), որը հաճախորդներին օգնություն է ցուցաբերել վերադարձնել անմաքուր բրոքերների և իրավաբանների գողացված գումարը։ Էփշթեյնն այդ ժամանակ իր աշխատանքը նկարագրել է որպես բարձր մակարդակի գլխերի որսորդ։ Նրա խոսքով, երբեմն նա խորհուրդ է տվել կառավարություններին և շատ հարուստ մարդկանց՝ օգնելով նրանց վերադարձնել գողացված միջոցները, միևնույն ժամանակ այլ դեպքերում նա ունեցել է հաճախորդներ, որոնք յուրացրել են ուրիշի միջոցները ։
1987 թվականին Սթիվեն Հոֆենբերգը վարձել է Էփշթեյնին որպես Tower Financial Corporation ընկերության՝ կոլլեկտորային գործակալության խորհրդատու, որը հիվանդանոցների, բանկերի և հեռախոսային ընկերությունների առջև գնել է մասնավոր անձանց պարտքերը ։ Նրանք ծանոթացել են 1980-ական թվականներին Լոնդոնում Դուգլաս Լիզայի՝ պաշտպանական կապալառուի և նախկին գլխավոր դատախազի՝ Ջոն Միտչելի օգնությամբ ։ Խորհրդատվական աշխատանքի դիմաց Էփշթեյնին վճարել են ամսական 25 000 $: Էփշթեյնին տված Հոֆենբերգի առաջին առաջադրանքներից մեկը կազմված էր նրանից, որ իրագործեր այն, ինչն ավելի ուշ անհաջող առաջարկ է եղել 1987 թվականին Pan American World Airways-ը և 1988 թվականին Emery Air Freight Corp-ը գնելու համար։ Հոֆենբերգը և Էփշթեյնը սերտորեն համագործակցել և շատ ճանապարհորդել են ամբողջ աշխարհում։ 1993 թվականին Tower Financial Corporation-ը բացահայտվել է որպես ամերիկյան պատմության խոշորագույն ֆինանսական բուրգերից մեկը, որի գործունեության արդյունքում ներդրողները կորցրել էին ավելի քան 450 մլն $ ։ Իր ցուցմունքներում Հոֆենբերգը պնդել է, որ Էպշտեյնը մասնակցել է կեղծ սխեմայի ։ Սակայն Էփշթեյնը լքել է ընկերությունը, մինչև նրա փլուզվելը, և նրան երբեք չեն մեղադրել խարդախության մեջ ։
1987 թվականին Ջեֆրին հիմնադրել է J. Epstein & Co ֆինանսների կառավարման սեփական ընկերությունը ։ Ընկերությունը ստեղծվել է հաճախորդների ակտիվների կառավարման համար՝ սեփական ավելի քան 1 մլրդ $ կապիտալով ։ J. Epstein & Co-ի հրապարակայնորեն հայտնի գլխավոր հաճախորդը եղել է Էփշթեյնի ընկեր և հովանավոր Լեսլի Վեքսները՝ ռիթեյլի ոլորտում մագնատը, L Brands (ավելի վաղ՝ Limited Brands) կորպորացիայի նախագահը և գլխավոր տնօրենը ։ 1986 թվականին Վեքսների հետ ծանոթանալուց որոշ ժամանակ անց Էպշտեյնթ դարձել է նրա ֆինանսական խորհրդականը և նրա գործարար հարաբերություններում զբաղեցրել է «գործերի ժամանակավոր հավատարմատարի» պաշտոնը։ 1995 թվականին Էփշթեյնը հանդիսացել է Wexner Foundation-ի և Wexner Heritage Foundation-ի տնօրենը։ Նա նաև եղել է Wexner's Property ընկերության նախագահը, որը զարգացրել է Վեքսների բնակության վայրը՝ Նյու Օլբանի քաղաքը (Օհայո նահանգ)։ Թեև Ջեֆրին երբեք չի աշխատել L Brands-ում, նա հաճախ էր հանդիպում ընկերության ղեկավարների հետ։ Նա հաճախ այցելում էր Victoria's Secret-ի նորաձևության ցուցադրությունները, մոդելների ընդունում Նյու Յորքի իր տանը և օգնում սկսնակ մոդելներին աշխատել ընկերությունում ։ 1996 թվականին Էփշթեյնը վերանվանել է իր ընկերության անվանումը՝ դարձնելով Financial Trust Company, և, հանուն հարկային առավելությունների , վերագրանցել այն Սենթ Թոմաս կղզում (Վիրջինյան կղզիներ) ։
2003 թվականին Էփշթեյնը որոշել է ձեռք բերել New York Magazine ամսագիրը ։ Այլ մարդկանց թվում էին, որոնք նույնպես ցանկանում էին գնել ամսագիրը, գովազդի գծով գործադիր տնօրեն Դոննի Դոյչը, Deutsch Inc մարքեթինգային ընկերության նախկին սեփականատեր, միլիարդատեր Նելսոն Պելտցը, New York Daily News-ի մեդիա մագնատ և հրատարակիչ Մորտիմեր Ցուկերմանը, ինչպես նաև կինոպրոդյուսեր Հարվի Վայնշտեյնը։ Վերջնական արդյունքում ամսագիրը գնել է Բրյուս Ուասերշթեյնը՝ Ուոլ սթրիթից ներդրումային բանկիր, որը գնել է է 55 մլն $-ով ։ 2004 թվականին Էփշթեյնը և Ցուկերմանը մինչև 25 մլն $ են հատկացրել Radar Online հայտնի մարդկանց և փոփ մշակույթի մասին ամսագրի ֆինանսավորման համար՝ այդ ձեռնարկությունում դառնալով հավասար գործընկերներ ։
2015 թվականին իսրայելական Haaretz թերթը հաղորդել Է, որ J. Epstein & Co-ն ներդրել է Իսրայելի նախկին վարչապետ Էհուդ Բարաքի կողմից գլխավորվող սթարթափում ։
Առաջին զարգացումներ (2005-2006)
The International Business Times-ը հաղորդել Է, որ 2006 թվականի դատական գործընթացում ներկայացված փաստաթղթերը պնդում են, որ Էփշթեյնը բազմաթիվ վայրերում գաղտնի տեսախցիկներ է տեղադրել իր տանը, որպեսզի նկարահանի անչափահաս աղջիկների հետ սեռական գործողությունները հանցավոր նպատակներով, ինչպիսին է շանտաժը ։ Էփշթեյնն իբր «բավարարել է» ազդեցիկ մարդկանց աղջիկներին, որպեսզի նրանց հաճույք պարգևի, ինչպես նաև հնարավոր շանտաժի համար տեղեկատվություն ստանա ։ 2015 թվականին հայտնի է դարձել, որ Էփշթեյնի առանձնատանը ազդեցիկ մարդկանցից մեկը եղել է Յորքի դուքսը ։ Էփշթեյնի նախկին աշխատակիցը ոստիկանությանը հայտնել է, որ Էփշթեյնին օրական երեք անգամ մերսում են արել ։ Ի վերջո, ՀԴԲ-ն հաշվետվություններ է ստացել 36 աղջիկներից, որոնց մեղադրանքները Էփշթեյնի հասցեին ներառում էին մասամբ համընկնող տվյալներ ։
2006 թվականի մայիսին Պալմ Բիչի ոստիկանությունը հայտարարել էր, որ Էփշթեյնին պետք է մեղադրանք առաջադրվի անչափահասների հետ սեքսի 4 կետով և մանկապղծության մեղադրանքով ։ Պալմ Բիչի ոստիկանապետ Մայքլ Ռեյտերը մեղադրել է դատախազին այն բանում, որ նա չափազանց ներողամիտ է ։
Քրեական հետապնդումից հրաժարվելու մասին համաձայնագիր (2007-2008)
ՀԴԲ-ի հետաքննությունը հանգեցրել է դաշնային մեծ ժյուրիի կողմից ներկայացված 53 էջանոց մեղադրանքի։ Ֆլորիդայի Հարավային օկրուգի գծով ԱՄՆ այն ժամանակվա դատախազ Ալեքսանդր Ակոստան համաձայնել է գործարք կնքել բոլոր դաշնային քրեական մեղադրանքներից անձեռնմխելիություն տրամադրելու մասին՝ չորս հանցակիցների և ցանկացած անանուն «պոտենցիալ հանցակիցների» հետ միասին։ «Մայամի հերալդ»-ի համաձայն՝ դատական հետապնդումից հրաժարվելու մասին համաձայնագիրն «ըստ էության փակել է ՀԴԲ-ի շարունակվող հետաքննությունն այն մասին, թե եղել են արդյոք ավելի շատ զոհեր և այլ ազդեցիկ մարդիկ, որոնք մասնակցել են Էփշթեյնի սեռական հանցագործություններին»։ Այդ ժամանակ դա կասեցրել է հետաքննությունը և հերքել է մեղադրական եզրակացությունը ։ Էփշթեյնը համաձայնել է իրեն մեղավոր ճանաչել մարմնավաճառության հարկադրելու մեղադրանքով, գրանցվել որպես սեռական հանցագործ և փոխհատուցում վճարել ՀԴԲ-ի կողմից հայտնաբերած երեք տասնյակ տուժածների համար ։ Բրիտանական The Guardian թերթը հաղորդել էր. «Չնայած դրան, ԱՄՆ-ի կառավարությունը, ի վերջո, համաձայնել Է թույլատրել Էփշթեյնին մեղավոր ճանաչել միայն մեկ կետով՝ Ֆլորիդայի նահանգի օրենքով անչափահաս աղջկա մարմնավաճառության հարկադրելու մեղադրանքով», Էփշթեյնը համաձայնել է վիճարկել քաղաքացիական հայցերը, որոնք ներկայացվել են ՀԴԲ-ի կողմից նույնականացված 40 կանանց կողմից, սակայն խուսափել է դատական հետապնդումից, որը արդյունքում կարող էր մինչ կյանքի վերջը անցկացնել բանտում ։
2019 թվականի փետրվարին գործարքն անօրինական է հայտարարվել այն պատճառով, որ զոհերը չեն տեղեկացվել դրա մասին ։
Դատապարտում և դատավճռի կայացում (2008-2011)
2008 թվականի հունիսին, երբ նահանգներից եկը Էփշթեյնին մեղավոր էր ճանաչել 18 տարեկանից փոքր աղջկան մարմնավաճառության հարկադրելու մեջ, նա դատապարտվել էր 18 ամսվա ազատազրկման։ Նրան թույլատրվել է աշխատել քաղաքի կենտրոնում գտնվող իր գրասենյակում՝ շաբաթը վեց օր, մինչև 12 ժամ ։ Նա բանտում անցկացրել է 13 ամիս, որից հետո մեկ տարի փորձաշրջանով ազատ է արձակվել։ Փորձաշրջանի ընթացքում նրան թույլ են տվել բազմաթիվ ուղևորություններ կատարել իր կորպորատիվ ինքնաթիռով՝ Մանհեթենում և Ամերիկյան Վիրջինյան կղզիներում գտնվող իր բնակության վայրեր ։
Էփշթեյնը ազատ արձակելիս Նյու Յորքի նահանգում ցմահ գրանցվել է որպես երրորդ մակարդակի սեքսուալ հանցագործ (կրկնակի հանցագործության բարձր ռիսկ) ։ Էփշթեյնը 2008 թվականից գրանցված է որպես սեռական հանցագործ ։
Արձագանք
Անձեռնմխելիության մասին համաձայնագիրը և Էփշթեյնի նկատմամբ ներողամիտ վերաբերմունքը հակասություններ են առաջացրել հասարակության մեջ։ Պալմ Բիչի ոստիկանապետը մեղադրել է նահանգին արտոնյալ ռեժիմ տրամադրելու մեջ, իսկ Miami Herald-ը գրել է, որ ԱՄՆ-ի դատախազ Ակոստան Էփշթեյնին «ամբողջ կյանքի համար գործարք է տվել» ։ Այն բանից հետո, երբ մեղադրանքները հրապարակայնության տիրույթ են դարձել, մի քանի մարդ և հաստատություններ վերադարձրել են այն նվիրատվությունները, որոնք նրանք ստացել են Էփշթեյնից, այդ թվում՝ Նյու Յորքի նախկին նահանգապետ Էլիոթ Սպիտցերից, Նյու Մեքսիկոյի նահանգապետ Բիլ Ռիչարդսոնից և Պալմ Բիչի ոստիկանական վարչությունից։ Հարվարդի համալսարանը հայտարարել է, որ ոչ մի գումար չի վերադարձնի ։ Նաև կասկածի տակ են դրվել տարբեր բարեգործական նվիրատվություններ, որոնք Էփշթեյնը արել հօգուտ երեխաների կրթության ։
Հայցեր և գործընթացներ
2018 թվականի դեկտեմբերին սկսվել է փաստաբան Բրեդլի Էդվարդսի քաղաքացիական դատավարությունը Էփշթեյնի դեմ։ Ակնկալվում էր, որ դատաքննությունն առաջին հնարավորությունը կտա զոհերին հրապարակավ հայտարարել իրենց մեղադրանքների մասին։ Այնուամենայնիվ, գործը որոշվել է դատավարության առաջին օրը, երբ Էփշթեյնը ներողություն խնդրեց Էդվարդսից ։
Եվս մեկ երկարատև դատական գործընթաց է տեղի ունեցել դաշնային դատարանում, որն ուղղված էր մեղքի ճանաչման մասին դաշնային համաձայնագրի վերացմանը այն հիմքով, որ այն խախտել է տուժողների իրավունքները ։ 2015 թվականի ապրիլի 7-ին դատավոր Քենեթ Մարան որոշել է, որ Վիրջինիայի Ռոբերթսի ենթադրյալ զոհ արքայազն Էնդրյուի դեմ առաջադրված մեղադրանքները կապ չունեն ենթադրյալ զոհերի հայցի հետ ։ Դատավոր Մարան որոշում չի կայացրել, թե արդյոք Ռոբերթսի հայտարարությունները ճշմարիտ են, թե ոչ։ Փորձ է արվել ավելացնել Ռոբերթսին և ևս մեկ կնոջ՝ որպես այս գործով հայցվոր ։ Մարան հատուկ ասել է, որ Ռոբերթսը կարող է ավելի ուշ ցուցմունք տալ, երբ գործը հասնի դատարան ։
Քաղաքացիական այլ հայցեր
2008 թվականի փետրվարի 6-ին Վիրջինիայից մի անանուն կին 50 մլն դոլարի քաղաքացիական հայց է ներկայացրել դաշնային դատարան՝ ընդդեմ Էփշթեյնի՝ պնդելով, որ 2004-2005 թվականներին, երբ նա 16 տարեկան էր, նրան «հավաքագրել են, որպեսզի Էփշթեյնին մերսում կատարեն»։ Նա պնդում էր, որ նրան տարել են Էփշթեյնի առանձնատուն, որտեղ նա մերկացել է և սեռական հարաբերություններ է ունեցել նրա հետ, իսկ դրանից անմիջապես հետո իրեն 200 դոլար է վճարել ։ 50 մլն դոլարի համանման հայց է ներկայացվել 2008 թվականի մարտին մեկ այլ կնոջ կողմից, որըին ներկայացնում էր նույն փաստաբանը ։ Այս և մի քանի այլ նմանատիպ հայցեր մերժվել են դատարանների կողմից։ Մյուս բոլոր հայցերը դատարանից դուրս կարգավորվել են Էփշթեյնի կողմից ։ Էփշթեյնը բազմաթիվ դատական համաձայնագրեր է կնքել ենթադրյալ զոհերի հետ, սակայն 2015 թվականի հունվարի դրությամբ որոշ գործեր բաց են մնացել ։
2014 թվականի դեկտեմբերի 30-ի դաշնային քաղաքացիական հայցը է ներկայացվել․ Ֆլորիդան ընդդեմ ԱՄՆ-ի՝ հանցագործությունների զոհերի իրավունքների մասին օրենքը խախտելու համար՝ ըստ արդարադատության նախարարության 2008 թվականի համաձայնագր։ Հայցը Ալան Դերշովիցին մեղադրել է անչափահասի նկատմամբ սեռական բռնության մեջ, ում նրան է տրամադրել Էփշթեյնը ։ Դերշովիցիի դեմ մեղադրանքները մերժվել է դատավորի կողմից և հեռացվել գործից, քանի որ նա ասել է, որ նրանք դուրս են գալիս մեղքի ճանաչման մասին համաձայնագրի չեղարկման հայցի շրջանակներից ։ Դատարան ներկայացված փաստաթղթում նշվում է, որ Էփշթեյնը կառավարել է «սեռական բռնության օղակը» և անչափահաս աղջիկներին տրամադրել «ամերիկացի նշանավոր քաղաքական գործիչներին, ազդեցիկ գործարարներին, օտարերկրյա նախագահներին, հայտնի վարչապետին և աշխարհի այլ առաջնորդների» ։